*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*72. számú előterjesztés*

Bátaszék Város Önkormányzat Képviselő-testületének 2024. április 24-én

16 órakor megtartandó ülésére

Beszámoló a helyi autóbusz-közlekedésre kötött közszolgáltatási szerződés 2023. évi teljesítéséről

|  |
| --- |
| **Előterjesztő:** Dr. Bozsolik Róbert polgármester  **Készítette**: Volánbusz Zrt.    **Törvényességi ellenőrzést végezte:** ----------------------  **Tárgyalja:**  PG Bizottság: 2024. 04. 23. |

**Tisztelt Képviselő-testület!**

A képviselő-testület a Volánbusz Zrt.-vel (1091 Budapest, Üllői út 131.), autóbusszal végzett menetrend szerinti helyi személyszállítás elvégzésére kötött közszolgáltatási szerződést *2020. január 1-től 2024. december 31-ig* terjedő időre. A megkötött közszolgáltatási szerződés IX. fejezete szerint ***„A város helyi közlekedése ellátásának teljesítményi adatairól, a közszolgáltatási szerződés teljesítéséről szóló beszámolót a Szolgáltató évente, a tárgyévet követően március 31-ig elkészíti és megküldi az Önkormányzat részére.”***

A közszolgáltatást végző Volánbusz Zrt. ezen kötelezettségének eleget téve megküldte beszámolóját részünkre. A 2023. évi beszámolóban foglaltak szerint az önkormányzatnak 1 876 609 Ft túlfizetése keletkezett.

A hatályos közszolgáltatási szerződés VII. fejezet 11. és 12. bekezdése szerint „*A Felek évente, a tárgyévet követő március 31-ig készítenek végelszámolást. Az év végi végelszámolás során kimutatott esetleges túlkompenzáció, a végelszámolás elküldését követő 30 napon belül egy összegben ÁFA mentesen átutalásra kerül az Önkormányzat részére.”*

A Közszolgáltató beszámolójában kéri a túlfizetés összegét a 2024. évben az önkormányzatot terhelő ellentételezés megtérítésére fordítani.

A tavalyi beszámoló március hónapban nem került elfogadásra, mert abban az előző évekhez viszonyítottan is jelentős mértékű, a 2021. évi futott kilométerhez képest több mint 1300 km futásteljesítmény növekedést mutatott ki a szolgáltató. Ez abból adódott, hogy a közszolgáltatást teljesítő autóbuszok parkolóhelye 2022. július 1-jétől lakossági kérésre, valamint forgalombiztonsági szempontok alapján áthelyezésre került a MÁV területére. Testületünk egyetértett abban, hogy az érvényben lévő közszolgáltatási szerződés módosítása nélkül, egyoldalúan meghozott döntés következtében megnövekedett kilométerfutás pénzügyi többlet-terheinek megfizetését nem finanszírozza.

Intézkedésünk alapján a 2023. második félévtől az eredeti állapotnak megfelelő parkolási rend visszaállításra került.

Az augusztus hónapban ismét tárgyalt beszámoló azzal a kitétellel került elfogadásra, hogy a 2023. I. és II. negyedére vonatkozóan is kizárólag a parkolóáthelyezés nélküli, szerződés szerinti tényleges futásteljesítmény alapján kerüljön kifizetésre a szolgáltatási ellenérték. A szolgáltatóval folytatott egyeztetések és tárgyalások eredményeként megállapodás született, melyben a Volánbusz Zrt. korrigálta a parkoló áthelyezéséből adódóan a 2022. évre és a 2023. évre vonatkozó többletköltséget, összesen 874.510 Ft került beszámításra önkormányzatunk javára.

Ennek megfelelően készült el a 2023. évi beszámoló is, ezért az alábbi határozati javaslattal javasoljuk az elfogadását, valamint a túlfizetés 2024. évi ellentételezésbe történő beszámításának jóváhagyását.

**H a t á r o z a t i j a v a s l a t :**

**Beszámoló a helyi autóbusz-közlekedésre kötött közszolgáltatási szerződés 2023. évi teljesítésére**

Bátaszék Város Önkormányzatának Képviselő-testülete

1. a Volánbusz Zrt.-vel (1091 Budapest, Üllői út 131.), autóbusszal végzett menetrend szerinti helyi személyszállításra kötött közszolgáltatási szerződés IX. fejezetében foglaltakra figyelemmel, a közszolgáltatás 2023. évi teljesítéséről szóló beszámolót elfogadja azzal, hogy
2. a beszámolóban foglaltak szerint keletkezett 1 876 609 Ft túlfizetés összegét a 2024. évben az önkormányzatot terhelő ellentételezési összegbe beszámítja.

*Határidő:* 2024. április 30.

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül:* Volánbusz Zrt.

irattár